stanford-oval/wikipedia huggingface dataset:
Esa Henrik Holappa
Yksityiselämä

Holappa on naimisissa kiinalaissyntyisen Dan Holapan kanssa. Aiemmasta liitosta Holapalla on kaksi Ruotsissa asuvaa tytärtä.
Teokset

Unbroken Warrior, The Richard Scutari Letters, toimittajat Magnus Söderman ja Henrik Holappa, Tukholma, Nationellt Motstånd, 2011
Adballah Melaouhi: Rudolf Hess - Viimeiset vuodet ja kuolema, Henrik Holappa kääntäjänä, Tukholma, Fenrir Förlag, 2014
Henrik Holappa: Minä perustin uusnatsijärjestön - Suomen Vastarintaliikkeen ex-johtajan muistelmat.  Helsinki:  Into, 2016.  ISBN 978-952-264-699-6.
Aiheesta muualla

Yle: Natsijohtaja jonka usko loppui 2016
Yle: Entinen uusnatsi taistelee rasismia vastaan - "Viha on äärimmäisen kuormittava tunne" 2016
Google Earth

| Google Earth |
| --- | --- |


Kehittäjä:  Google
Tiedot
Ohjelmistotyyppi:  Virtuaalinen karttapallo
Alusta:  Android, iOS, Linux, macOS, Windows
Lisenssi:  omisteinen lisenssi
Aiheesta muualla
earth.google.com
Google Earth on karttapalvelu, joka yhdistää satelliitti- ja ilmakuvia sekä paikkatietoja muodostaen maapallon kolmiulotteisen kuvan. Ohjelman kuva-aineisto on heijastettu pallopinnalle, josta syntyy lumemaapallo. Tämän pinnalla on korkeusmalli, jonka avulla tarkastelukorkeutta (kartan mittakaavaa) voi säätää. Samalla karttapistettä voi muuntaa siirtämällä sitä hiirellä. Katseluvaikutelma vastaa karttapallon pyörittämistä. Katselukulmaa voi myös kääntää maan pinnan kanssa vaakatasoon. Korkeusmallin ansiosta esimerkiksi vuoristojen syvyysvaikutelma säilyy. Samankaltaisia kolmiulotteisia ohjelmia ovat Virtual Globe, NASA World Wind, TerrainView-Globe ja Bing Maps.
Google Earthin alkuperäinen nimi oli Earth Viewer, jonka kehitti Keyhole, Inc. Google osti ohjelman 2004 ja siitä muodostui Google Earth 2005.
Google Earthista on olemassa maksuton perusversio sekä maksulliset versiot Plus ja Pro. Ohjelman käyttöön riittää ajanmukainen kotitietokone laajakaistayhteydellä. Ohjelmaa on ladattavissa muun muassa taulutietokoneelle, Microsoft Windowsille, macOS:lle, Linuxille sekä FreeBSD:lle. Verrattuna Earth Vieweriin on Google Earth yhdistetty Googlen verkkokarttapalveluun.
Google Earthista julkaistiin marraskuussa 2016 virtuaalitodellisuusversio ”Google Earth VR” HTC Vive -laseille.
Aineisto

Google Earthin materiaali ei päivity jatkuvasti, jolloin kuvat saattavat olla useita vuosia vanhoja. Kuvia hankitaan erilaisilta satelliitti- ja ilmakuvausyrityksiltä.
Google Earthiin on liitetty myös saataville historiallisia karttoja ja vuoden 2009 alussa julkaistusta 5.0-versiosta lähtien Google Earth sisältää tietoa meristä ja kuvia eri aikakausilta, jolloin ohjelmalla voi tutkia aikakonemaisesti eri alueiden kehitystä.
Yhdysvaltain kongressin edustajainhuoneessa virisi keskustelu siitä, kun Google Earthiin oli vaihdettu hirmumyrskyä edeltävät kuvat, jotka eivät vastanneet enää hirmumyrskytuhojen jälkeistä jo Google Earthin näyttämää tilannetta. Kohun vuoksi Google Earthiin vaihdettiin jälleen hirmumyrskyn jälkeiset kuvat.
Helmikuussa 2009 Google Earth laajensi palvelujaan esittelemällä mantereiden lisäksi myös merenpohjaa. Ocean-palvelun avulla voidaan tutkia merenpohjan muotoja ja muutoksia muun muassa kolmiulotteisesti. Samaan aikaan Google esitteli myös mahdollisuuden seurata ilmastomuutoksen vaikutusta maapallolla.
Aineisto > Erottelukyky

Kuva-aineisto on resoluutioltaan vaihtelevaa, ja tarkemmat alueet kattavat yleisesti ottaen suuremmat kaupungit, vaikka paikallisia eroavaisuuksia esiintyy mm. kuva-aineiston hintojen erilaisuudesta johtuen.
Joidenkin kaupunkien, esimerkiksi Las Vegasin, keskusta-alueiden kuvaus on niin tarkka, että se mahdollistaa ihmishahmojen erottamisen.
Tarkkoja kuvia on myös esimerkiksi Lontoosta, Melbournesta, Washington D.C.:stä ja Sydneystä. Paikallisesti tarkkuus voi vaihdella esimerkiksi puolustusvoimien hallussa olevien kaupunkikiinteistöjen kohdalla. Sotilaallisista kohteista melko tarkkoja kuvia on muun muassa Iranista Iranin ydinohjelmaan liittyvistä paikoista.
Eräistä rakennuksista ja kaupunkien keskusta-alueista on kolmiulotteisia malleja.
2008 avaruuteen lähetetyn uuden GeoEye-1 -satelliitin tarkkuus voi riittää puolen metrin pituisten kappaleiden tunnistamiseen satelliittikuvasta.
Aineisto > Lentosimulaattori

Google Earthiin kuuluu myös lentosimulaattori, jota voi ohjata nuolinäppäinten, hiiren tai joystickin avulla. Ohjauskyvyn lisäksi lentosimulaattorissa on laippojen ja laskutelineiden ohjaus.
Aineisto > Viitetieto

Aineiston kuvapisteisiin voidaan viitata WGS84-koordinaateilla, jotka on ilmoitettu desimaalimuodossa. Joidenkin maiden kuvapisteisiin voidaan viitata myös katuosoitteella. Lisäksi on rakennettu Google Earthista riippumattomia tietokantoja, missä kaupungin nimellä voidaan päästä suoraan Google Earthin näyttämään maantieteelliseen pisteeseen.
Aineisto > Yhteisöt

Google Earthiin liittyen on muodostunut verkkoyhteisöjä, jotka keskustelevat ohjelmasta ja sen aineistosta.
englanninkielinen Google Earth Community
saksankielinen Google Erde ja Earth-Communityde
Projektit

Huhtikuussa 2007 Google ilmoitti, että Google Earthilla voi katsella Darfurin sotatoimien tuhoja. Hanke toteutetaan yhdessä United States Holocaust Memorial Museumin kanssa.
Aiheesta muualla

Wikimedia Commonsissa on kuvia tai muita tiedostoja aiheesta .
Google Earthin sivusto (suomeksi)
View Wikipedia in Google Earth (englanniksi)
Google Earth Community (saksaksi)
Ogle Earth – A blog about Google Earth (englanniksi)
ArchiCAD Google Earth Connectivity Add-on (englanniksi)
Google Earth file collection (Arkistoitu – Internet Archive)
Frances D’Souza

Paronitar D’Souza (2013).
Frances Gertrude Clair D’Souza (18. huhtikuuta 1944 Sussex) on brittiläinen kansatieteilijä ja poliitikko. Hän toimi Britannian ylähuoneen puhemiehenä 2011–2016.
Frances D’Souza opiskeli antropologiaa Lontoon yliopiston University College Londonissa (B.Sc. 1970). Hän jatkoi opintojaan Oxfordin yliopiston Lady Margaret Hall -collegessa, josta valmistui filosofian tohtoriksi vuonna 1976. Hän työskenteli brittiläisen ihmisoikeusjärjestö Article 19:n johtajana vuosina 1989–2002.
Vuonna 1999 D’Souzalle myönnettiin Pyhän Mikaelin ja Pyhän Yrjön ritarikunnan Companion-kunniamerkki (CMG). Heinäkuussa 2004 hänet nimettiin eliniäkseen Oxfordshiren Wychwoodin paronitar D’Souzaksi, joka oikeutti hänet ylähuoneen jäseneksi. Vuonna 2011 hänet valittiin ylähuoneen puhemieheksi, jossa tehtävässä hän toimi viisivuotiskauden (Lord Speaker, House of Lords; 9/2011–8/2016).
Käännös suomeksi
Grigori Savonenkov

Savonenkov vuonna 1950.
Grigori Mihailovitš Savonenkov (17. maaliskuuta 1898 – 4. helmikuuta 1975) oli neuvostoliittolainen kenraaliluutnantti ja poliitikko. Hän oli Andrei Ždanovin sotakumppani Leningradin piirityksen ajoilta, jolloin hän oli Leningradin rintaman huoltokomentaja. Sittemmin hän toimi Ždanovin sijaisena ja lähimpänä miehenä eli varapuheenjohtajana liittoutuneiden valvontakomissiossa. Savonenkov poistui Suomesta valvontakomission viimeisten osien mukana syyskuussa 1947, mutta palasi takaisin lähettiläänä tammikuussa 1948. Poikkeuksellisesti NKP:n politbyroo oli päättänyt säilyttää Savonenkovin sotilasviran, joten hän sai esiintyä asemamaassaan huomiota herättävästi asepuvussa. Savonenkoville annettiin tehtäväksi varmistaa Suomen lähentyminen Neuvostoliittoon, samalla kun hänen piti tukea SKDL:n aseman vahvistumista suomalaisessa politiikassa.
Virkakautensa aluksi Savonenkov kutsui Paasikiven vierailulle Neuvostoliittoon keskustelemaan maiden suhteiden parantamisesta. Paasikivi kieltäytyi vedoten terveydentilaansa ja siihen, ettei hän voinut sopia mitään ilman eduskunnan ja hallituksen suostumusta. Helmikuussa 1948 lähettiläs toimitti Paasikivelle Stalinin kirjeen, jossa tämä esitti YYA-sopimuksen solmimista maiden välille.
Savonenkovin linja Suomea kohtaan oli jonkin verran tiukempi kuin Moskovan ulkoministeriön, joka usein hylkäsi Savonenkovin aloitteita ja antoi hänelle ohjeet olla sekaantumatta Suomen sisäisiin asioihin.
Lähettilään vaihto maaliskuussa 1951 tuli yllätyksenä suomalaisille, ja ennen lähtöään Helsingistä Savonenkoville järjestettiin pikaisesti Suomen Leijonan suurristi.
Hans Jörg Butt

| 0 | 1 | 2 |
| --- | --- | --- |
 Hans Jörg Butt vuonna 2011.
Henkilötiedot
Koko nimi: Hans Jörg Butt
Syntymäaika: 28. toukokuuta 1974 (ikä 50) 
Syntymäpaikka:  Oldenburg, Ala-Saksi, Saksa
Pelipaikka: maalivahti
Pituus: 191 cm
Junioriseurat
1980-1991 1991-1994:  TSV Großenkneten  Oldenburg
Seurat
| Vuodet | Seura | O (M) |
| 1992-1997 1997-2001 2001-2007 2007-2008 2008- 2009 |  Oldenburg  Hamburger SV  Leverkusen  Benfica  Bayern München  Bayern München II | 89 (1) 133 (19) 191 (7) 1 (0) 63 (0) 4 (1) |
Maajoukkue
|  2000-2010 |  Saksa B  Saksa | 3 (0) 4 (0) |
 Seurajoukkueuran tilastot kattavat vain kansalliset sarjat.
Hans Jörg Butt (s. 28. toukokuuta 1974 Oldenburg) on saksalainen entinen jalkapallomaalivahti. Hän edusti urallaan muun muassa Hamburger SV:tä, Leverkusenia ja Bayern Müncheniä.
Ura

Butt on ollut yksi Saksan Bundesliigan parhaista maalivahdeista uransa aikana. Hän aloitti uransa Saksan kakkosdivisioonan joukkueen Oldenburgin riveissä. Tämän jälkeen Butt siirtyi Bundesliigaan Hamburger SV:hen, jossa hän tuli tunnetuksi rangaistuspotkujen laukojana ja onkin tehnyt Bundesliigassa parhaimmillaan yhdeksän maalia yhdellä kaudella. Hän on myös tehnyt urallaan kolme maalia Mestarien liigassa. Kesällä 2001 Buttin uusi seura oli Bayer 04 Leverkusen, jonka kanssa hän pääsi aina Mestarien liigan finaaliin asti, mutta hävisi kuitenkin ottelun. Sama kohtalo kävi myös Saksan Cupissa.
Ura > Maajoukkueura

Hyvistä otteistaan huolimatta Butt ei ole koskaan vakiinnuttanut paikkaansa Saksan maajoukkueessa, sillä Oliver Kahn ja Jens Lehmann ovat olleet häntä parempia. Butt teki maajoukkuedebyyttinsä Liechtensteinia vastaan vuonna 2000 ja oli myös mukana varamaalivahtina vuoden 2002 MM-kisoissa. Vuoden 2010 MM-kisoissa hän oli varamaalivahtina, kunnes pääsi pelaamaan pronssiotteluun, jonka Saksa voitti.
Fyteíes

| Fyteíes Φυτείες |
| --- | --- |
 Kunnallisyksikön sijainti
 Fyteíes
 Koordinaatit: 38°41′43″N, 21°11′8″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Aitolia-Akarnania
Kunta:  Xirómero
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  380703
Väkiluku (2011):  2 154
 – Kylä­yhdys­kunta:  1 409
 – Kylä:  1 210
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Fyteíes (kreik. Φυτείες; myös Fitíes) on Kreikan kylä sekä samanniminen Xirómeron kunnan kunnallisyksikkö (Δημοτική Ενότητα Φυτειών, Dimotikí Enótita Fyteión) ja entinen itsenäinen kunta. Se sijaitsee Aitolia-Akarnanian alueyksikössä Länsi-Kreikan alueella. Koko kunnallisyksikön väkiluku on 2 154 ja varsinaisen Fyteíesin kylän väkiluku 1 210 (vuonna 2011).
Fyteíesin kylä sijaitsee Amvrakía- ja Ozerós-järvien välissä linnuntietä noin 21 kilometriä länsiluoteeseen Agríniosta. Fyteíesin kunnallisyksikkö käsittää Xirómeron kunnan koillisosan. Fyteíes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Xirómeron kunnaksi yhdessä Alyzían ja Astakóksen kanssa, jolloin se muuttui uuden kunnan kunnallisyksiköksi.
Kunnallisyksikön osat

Fyteíesin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Fyteíes | Fyteíes | 1 210 |
| Fyteíes | Kouvarás | 199 |
| Pappadátos | Ágios Stéfanos | 112 |
| Pappadátos | Pappadátos | 443 |
| Pappadátos | Rívio | 190 |
Yhteensä: 2 154
Ever Anderson

| Ever Anderson |
| --- | --- |
 Anderson helmikuussa 2024
Henkilötiedot
Koko nimi:  Ever Gabo Anderson
Syntynyt: 3. marraskuuta 2007 (ikä 16) Los Angeles, Kalifornia, Yhdysvallat
Ammatti:  näyttelijä, malli
Näyttelijä
Aktiivisena:  2016–
Aiheesta muualla
IMDb
Ever Gabo Anderson  (s. 3. marraskuuta 2007 Los Angeles Kalifornia) on yhdysvaltalainen näyttelijä ja malli. Hänet tunnetaan nuoren Natasha Romanoffin roolista vuoden 2021 elokuvassa Black Widow ja hän näyttelee pääosaa Wendy Darlingina vuoden 2022 elokuvassa Peter Pan ja Leena.
Nuoruus

Everin äiti on näyttelijä Milla Jovovich ja isä on ohjaaja Paul W. S. Anderson. Hänellä  on kaksi nuorempaa siskoa. Hän on venäläistä ja serbialaista syntyperää äitinsä kautta ja englantilaista syntyperää isänsä kautta.
Ura

Everin vanhemmat yrittivät estää häntä ryhtymästä näyttelelijäksi, mutta häntä ei saatu luopumaan haaveestaan. Yhdeksänvuotiaana hän oli Vogue Bambini -lehden kannessa, jonka kuvasi Ellen von Unwerth.  Hänet ovat myös kuvanneet Karl Lagerfeld, Mikael Jansson ja Peter Lindbergh.
Hänen ensimmäinen elokuvaesiintymisensä oli Resident Evil: The Final Chapter (2016), jonka ohjasi hänen isänsä. Siinä hän näytteli nuorempaa Alicea, jota hänen äitinsä näyttelee aikuisena.
Maaliskuussa 2020 paljastettiin, että hän näyttelee nuorempaa versiota Natasha Romanoffista vuoden 2021 Marvel Cinematic Universe (MCU) -elokuvassa Black Widow sekä Leena Kultasta vuoden 2022 elokuvassa Peter Pan ja Leena.
Yksityiselämä

Anderson harrastaa taekwondoa. Hän asuu Hollywood Hillsin naapurustossa Los Angelesissa Kaliforniassa. Äidinkielensä, englannin, venäjän ja japanin, lisäksi hän osaa myös ranskaa.[lähde? ]
Käännös suomeksi
Hanna Pakkala

Hilda Johanna (Hanna) Frosterus (avionimi Kuosmanen; 15. joulukuuta 1864 Paltamo – 15. maaliskuuta 1945 Helsinki) oli suomalainen  kirjallisuuden suomentaja ja kirjakauppias.
Frosteruksen vanhemmat olivat kirkkoherra ja valtiopäivämies August Johan Frosterus ja Sofia (o.s. Forbus). Hanna Frosterus avioitui kappalaisen Herman Salomon Kuosmasen (1854–1915) kanssa noin vuonna 1884. Liitto päättyi eroon ja Frosterus muutti Helsinkiin, jossa piti kangas- ja rihkamakauppaa sekä myöhemmin kirjakauppaa ja kirjankustantamoa. Frosterus käytti tällöin ja tämän jälkeen syntymäsukunimeään Frosterus. Kirjallisessa tuotannossaan hän käytti nimimerkkiä Hanna Pakkala ja nimeään Hanna Kuosmanen.
FN MAG

M240
FN MAG (lyhenne sanoista Mitrailleuse d'Appui Général, eli yleiskonekivääri) on belgialaisen FN Herstalin suunnittelema ja valmistama kevyt konekivääri. 1950-luvun lopulla suunniteltu ase on nykyään eräs maailman eniten käytettyjä kevyitä konekivääreitä.
Ampuja voi valita kahdesta eri tulinopeudesta tilanteeseen sopivimman: joko 650-750 tai 950-1000 laukausta minuutissa. MAG painaa versiosta riippuen 11-13 kg. Kaliiperi on 7,62 mm NATO (7,62x51 mm). Aseen piippu voidaan ylikuumenemisen ehkäisemiseksi vaihtaa muutamassa sekunnissa uuteen.
MAG on käytössä muun muassa Belgian, USA:n (M240), Ison-Britannian (L7 ja L8) ja Ruotsin (Ksp M/58B) armeijoissa.
MAG on käytössä myös Suomen puolustusvoimien Hollannista ostamissa Leopard 2A6 -taistelupanssarivaunuissa.
Teknisiä tietoja

Kaliiperi: 7,62x51 mm NATO
Paino: 11 - 13 kg
Pituus: 1260 mm
Piipun pituus: 545 mm
Tulinopeus: valinnanvarainen, 650-750 tai 950-1000 laukausta minuutissa
Aiheesta muualla

Wikimedia Commonsissa on kuvia tai muita tiedostoja aiheesta .
FN Herstal (Arkistoitu – Internet Archive)
Modern firearms
Frances Cress Welsing

Frances Cress Welsing
Frances Luella Cress Welsing (18. maaliskuuta 1935 Chicago, Illinois – 2. tammikuuta 2016 Washington DC) oli yhdysvaltalainen psykiatri, aktivisti ja rotuteoreettinen kirjoittaja. Los Angeles Timesin mukaan hän oli länsimaisen psykiatrian historian ensimmäinen tutkija, joka käsitteli valkoisten rasismia psykoanalyyttisesti. Hänen näkemyksensä rasismista ja valkoisesta ylivallasta olivat kuitenkin kiisteltyjä sekä mustan yhteisön sisällä että ulkopuolella. Welsing omaksui psykiatriaan afrosentrisen lähestymistavan.
Welsing syntyi keskimmäisenä lääkäri Henry Cressin ja opettaja Ida Mae Griffenin kolmesta tyttärestä. Hän sai luonnontieteiden kandidaatin oppiarvon Ohion Antioch Collegesta vuonna 1957 ja lääketieteen tohtorin oppiarvon Washington DC:n Howardin yliopistosta vuonna 1962. Welsing työskenteli psykiatrian ja lastenpsykiatrian parissa Washington DC:ssa. Hän oli myös kahden emotionaalisista ongelmista kärsineiden lasten koulun kliinisenä johtajana. Welsing sai nimityksen Howardin yliopiston apulaisprofessoriksi. Hän pyrki etsimään ratkaisuja mustan yhteisön keskuudessa esiintyneisiin mielenterveysongelmiin rasismin ymmärryksen kautta. Welsing esitteli esseessä The Cress Theory of Color-Confrontation and Racism (White Supremacy) (1970) näkemyksen siitä, että rasismi johtui eriävistä melaniinitasoista. Welsing piti siinä valkoisuutta geneettisenä puutostilana tai sairautena. Hän arvioi valkoisten aseman vähemmistönä maailman mittakaavassa ruokkivan pelkoa, joka johtaa sortoon ja väkivaltaan. Welsing arveli, että valkoiset eivät kyenneet mustien kanssa rauhanomaiseen rinnakkaiseloon, koska valkoiset kadehtivat mustia melaniinista ja käsittelivät tunteitaan pyrkimyksellä valkoiseen ylivaltaan. Sanojensa mukaan Welsing menetti opetustyönsä esseen johdosta. Hänestä kuitenkin tuli kysytty puhuja provokatiivisilla näkemyksillään niin kutsuttujen rotujen välisistä suhteista. Vuonna 1974 Welsing väitteli mustien rodulliseen alemmuuteen uskoneen William Shockleyn kanssa. Hän väitti, että useimmat valkoiset olivat alitajuisesti tietoisia värillisten geneettisestä edusta.
Welsingin tunnetuimmaksi teokseksi nousi esseekokoelma The Isis Papers: The Keys to the Colors (1991), jossa hän käsitteli syvemmin näkemyksiään valkoisesta ylivallasta ja rasismista Yhdysvalloissa. Welsingin mukaan homoseksuaalisuutta tuli vastustaa, sillä se oli hänen mielestään strategia mustien tuhoamiseksi. Welsing kannatti vahvoja afroamerikkalaisia perheyksikköjä. Hän käsitteli huumeiden salakuljetusta osana valkoisten pyrkimystä tappaa suuri osa nuoresta miespuolisesta mustasta väestöstä, joka hänen mukaansa muodosti suurimman uhan valkoisten geneettiselle selviytymiselle. Welsing kuoli 80-vuotiaana jouduttuaan sairaalaan aivoverenkiertohäiriön johdosta.
Halsbrytarna

Halsbrytarna on suomalainen kansanmusiikkiyhtye joka perustettiin 9. syyskuuta 1973
Kokoonpano

| --- | --- |
 Ricke Mette (johtaja, viulu)  Lorenz Brunnsberg (viulu)  Gunnar Bärlund (viulu, alttoviulu)  David Parland (viulu)  Curt Strengell (harmonikka)  Mary-Ann Alanne (harmonikka)  Anders Sundroos (viulu)  Pia Manna (viulu) :  Helena Äijö (viulu)  Anders Backman (viulu)  Annika Nylund (kitara)  Ulla Sandholm (huilu)  Christina Långström (kontrabasso)  Matti Klockars (kontrabasso)  Ilona Bärlund (harmonikka)
Diskografia

Halsbrytarna, (1977)
Spelmanskonsert, (1983)
Hoppsan!, (1991)
Kör i vind, (2000)
Aiheesta muualla

Kotisivu
Halsbrytarnan esitystuotanto Suomen äänitearkistossa (1901–1999)
Fysioterapia-alan Näkövammaiset

Fysioterapia-alan Näkövammaiset ry (FAN) on fysioterapia-alalla toimivien näkövammaisten ammattilaisten yhdistys.
Yhdistyksellä on kaksi perustehtävää: perusjärjestötyö ja ammatilliseen osaamiseen liittyvät tehtävät. Perusjärjestötyöhön kuuluvat mm. viestintä, talouden hoitaminen ja yhteydenpito sidosryhmiin ja ammatilliseen osaamiseen kuuluvat mm. jäsenten koulutusmahdollisuuksien tasa-arvoistaminen ja  tiedonsaannin turvaaminen. Yhdistyksen jäseniä ovat näkövammaiset koulutetut hierojat, kuntohoitajat ja fysioterapeutit, jotka kuuluvat Valviran terveydenhuollon ammattilaisten keskusrekisteriin.
FAN on Näkövammaisten keskusliiton jäsen.
Historia

Yhdistys on perustettu 1927 nimellä Suomen Sokeain Hierojain Yhdistys r.y. Yhdistyksen nimeksi muutettiin vuonna 1978 Näkövammaiset Hierojat ja Kuntohoitajat ry. Vuodesta 1991 lähtien nimenä on ollut Fysioterapia-alan Näkövammaiset ry.
Hoitolaitosten merkitys työllistäjänä on ollut suuri, mutta nykyisin valtaosa yhdistyksen jäsenistä toimii yrittäjinä omissa tiloissaan tai on palkkatyössä. Osa yrittäjistä kuuluu Aktivo Fysio -ketjuun.
FODMAP

Fruktaaneihin luokiteltava inuliini luokitellaan FODMAPiksi.
FODMAPit (englanniksi FODMAPs, sanoista fermentable oligosaccharides, disaccharides, monosaccharides, and polyols eli "käyvät oligosakkaridit, disakkaridit, monosakkaridit ja polyolit") ovat paksusuolessa fermentoituvia lyhytketjuisia hiilihydraatteja. FODMAPeja ovat muun muassa sokereihin luokiteltavat fruktaani ja raffinoosi.
FODMAPit voivat aiheuttaa merkittäviä kipu- ja turvotusoireita henkilöille joilla on ärtyvän suolen oireyhtymä. Tämä johtuu siitä, että FODMAP-hiilihydraatit eivät pilkkoidu ja imeydy heillä riittävän hyvin ohutsuolessa, vaan kulkeutuvat pilkkoutumattomana paksusuoleen, jossa ne alkavat käydä. Käymisestä aiheutuu turvotusta, kipua, ripulia ja muita vaikeita oireita. Tämän vuoksi ärtyvän suolen oireyhtymästä kärsivien tulisi välttää FODMAP-hiilihydraatteja sisältäviä ruoka-aineita, joihin kuuluvat palkokasvit, sipulikasvit, kaalit sekä tuotteet, joissa on laktoosia, ksylitolia, sorbitolia, mannitolia tai maltitolia.
FODMAP-ruokavalion toteuttaminen

FODMAP-ruokavalio voidaan jakaa 3 eri vaiheeseen:
FODMAP-rajoitus: ruokavaliossa rajoitetaan runsaasti FODMAP-yhdisteitä sisältäviä ruoka-aineita ja korvataan vatsaystävällisemmillä ruuilla.
FODMAP-altistus: testataan oman suoliston sietokykyä eri FODMAP-yhdisteille.
FODMAP-laajennus: ruokavaliota laajennetaan oman suoliston sietokyvyn mukaisesti mahdollisimman laajaksi.
Rajoitusvaiheen suositellaan kestävän 2-6 viikon ajan riippuen siitä, miten nopeasti vatsaoireet rauhoittuvat. Rajoitusvaiheessa on tarkoitus jättää ruokavaliosta pois kaikki runsaammin FODMAP-hiilihydraatteja sisältävät ruoka-aineet. Jos FODMAP-rajoitusvaihe helpottaa vatsaoireita, kannattaa heti perään lähteä toteuttamaan altistusvaihetta. Altistusvaiheessa on tarkoitus testata oman vatsan sietokykyä eri FODMAP-yhdisteille. Laajennusvaiheessa ruokavaliota aletaan monipuolistamaan altistusvaiheen tulosten perusteella.
Aiheesta muualla

FODMAP-ruokavalio ärtyvän suolen oireyhtymässä, Terveyskirjasto.fi
Ärtyvän suolen oireyhtymän ruokavaliohoito, Potilaan lääkärilehti
Fysiologos

| Fysiologos> Φυσιολόγος |
| --- | --- |
 Pantteri. Sivu teoksen käsikirjoituksesta Bernin Physiologus noin vuodelta 825–850.
Alkuperäisteos
Kirjailija:  tuntematon
Kieli:  muinaiskreikka
Genre:  bestiaari
Julkaistu:  100-luku
Löydä lisää kirjojaKirjallisuuden teemasivulta
Fysiologos (m.kreik. Φυσιολόγος, lat. Physiologus) on tuntemattoman antiikin kreikkalaisen kirjailijan kirjoittama tai kokoama bestiaari eli teos, joka sisältää kuvauksia eläimistä, linnuista ja taruolennoista, sekä kivistä ja kasveista. Jokaista kuvausta seuraa tarina, sekä kohteen symbolinen ja moraalinen merkitys.
Ilmeisesti teos kirjoitettiin Aleksandriassa toisella vuosisadalla. Se käännettiin latinaksi noin vuonna 400 ja myöhemmin useille Euroopan ja Lähi-idän kielille.
Teos säilytti vaikutuksensa eurooppalaisessa kulttuurissa yli tuhannen vuoden ajan. Esimerkiksi keskiaikaisessa runollisessa kirjallisuudessa on paljon viittauksia Fysiologokseen, ja useiden siinä kuvattujen eläinten, esimerkiksi feeniks-linnun, symboliikka on edelleen hyvin tunnettu.
Aiheesta muualla

Kuvia tai muita tiedostoja aiheesta Fysiologos Wikimedia Commonsissa
The Old English Physiologus (englanniksi)
Hadschi Halef Omar

Hadschi Halef Omar eli Hadschi Halef Omar Ben Hadschi Abul Abbas Ibn Hadschi Dawud al Gossarah on henkilö Karl Mayn kirjoissa. Hän on saksalaisen seikkailijan Kara Ben Nemsin apulainen ja ystävä. Heidän matkansa suuntautuivat lähinnä Lähi-itään. Uskonnoltaan Omar on muslimi.
Dschinghis Khanilla on Hadschi Halef Omarista kertova kappale, jonka Frederik on levyttänyt suomeksi nimellä Sheikki Ali Hassan.
Aiheesta muualla

Hadschi Halef Omar elokuvissa (IMDb) (englanniksi)